

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2021. november 22-i rendes ülésére**

**Napirend tárgya:**

**Csekkfizető automata felállításáról**

**A napirendet tárgyaló ülés dátuma**: **2021. 11.22.**

**A napirendet tárgyaló ülés:** **Pénzügyi bizottság, Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3. Költségkihatások:** Költségvetési források

**4. Tényállás bemutatása:**

A Telki Posta szolgáltatási színvonalának javítása érdekében az önkormányzat fontosnak tartja a megfelelő létszámmal, ügyfélbarát szolgáltatás mellett működő postai szolgáltatás biztosítását.

Az önkormányzat levélben kereste meg a Magyar Posta illetékeseit a postai szolgáltatások színvonalának biztosítása érdekében a megfelelő létszámú kiszolgáló személyzet foglalkoztatása, a Telki posta nyitvatartásának felülvizsgálata, valamint a településen egy csekkautomata elhelyezési lehetőségének egyeztetése érdekében.

Az elmúlt hónapokban a Magyar Posta Zrt. képviselőivel lezajlott egyeztetett során feltérképezésre kerültek azok a lehetőségek, amelyek a szolgáltatási színvonal javítása érdekében felmerülhetnek.

A posta nyitvatartási idejének kialakítása szintén fontos tényező az ügyfélközpontú szolgáltatás biztosításához. A település lakóinak életviteléhez igazodóan javasolt nyitvatartási idő felülvizsgálatát a postavezetés támogatta.

Annak érdekében, hogy az ügyfelek gyorsan és hatékonyan tudják a postai ügyeiket intézni és egyúttal a postai dolgozók leterheltségét is csökkenteni lehessen javasoljuk egy csekkfizető automata üzembe helyezését.

Az automata használatával – elhelyezésétől függően - a posta nyitvatartásától függetlenül, sorban állás nélkül lenne lehetőség az ügyfeleknek a készpénzbefizetési utalványok, csekkek feladására.

Az önkormányzat által felvetett csekkfizető automata felszerelésére vonatkozóan a Magyar Posta ajánlatot állított össze, mely meghatározza azokat a technikai és pénzügyi feltételeket, melyeket az automata beüzemeléséhez és üzembehelyezéséhez biztosítani szükséges.

Telki, 2021. november 15.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2021. (XI. .) Önkormányzat határozata**

**Csekkfizető automata felállításáról**

Telki Község Önkormányzatának Képviselő-testülete úgy határozott, hogy kezdeményezi a település területén egy csekkbefizető automata felállítását. Az automata javasolt helyszíne: …………………………………………

Az automata üzemeltetési költségét ………..Ft/hó összeget az önkormányzat a mindenkori költségvetésében biztosítja.

**Határidő:** ellenőrzési terv szerint

**Felelős:** Polgármester, Jegyző